Hael en Panhael - Wikipedia
Dit artikel is gesjreve in 't Mestreechs. Ómdat 't plaatsgebónge is, maogs doe 't ómzètte nao 't Haels, es te dit dialek sjpriks.
(Heel en Panheel)
Opperflaakde (bie opluffing) 10,76 km²
– daovan water: 0,20 km²
Inwoeners (kort veur opluffing) 3.980 (1971)
– deechde: 370/km²
Hael en Panhael (Nederlands Heel en Panheel) is 'n geweze gemeinte in Nederlands Limburg.
Op 21 aprèl 1819 woort e waope touwbedeeld, officieel aon Hael, welke gemeinte toen neet mie bestoont; 't waope is ummer gedrage door Hael en Panhael. De umsjrieving luit zoe:
In lazuur (blauw) 't boorsbeeld vaan de H. Helena; es sjèldhawwer d'n H. Lambertus in bisjopskleid, alles vaan goud.
De Helena ('Hael') is e sprekend elemint; ze waor neet de parochieheilege vaan Hael. Lambertus ('Bèr') waor petroenheilege vaan 't gelieknaomeg patrimonium in Luik, boe Hael oonder veel. Awwer zegele vaan de sjepebaank Hael veurde e boorsbeeld vaan Lambertus.
De gemeinte ontstoont in 1818, nao de opheffing vaan de aw gemeinte Pol en Panhael. Dees gemeinte bestoont oet neet mie es e gehuch (Panhael) en 'n naobersjap (Pol) en woort um 't klein aontal inwoeners opgeheve. Pol woort bij Wèssem geveug, Panhael góng nao Hael, boenao de gemeinte woort umgeduip tot Hael en Panhael.
De gemeinte góng in 1991 mèt Wèssem en Bieëgdje op in de nui gemeinte Hael. Sinds 2007 huurt 't groondgebeed vaan de aw gemeinte Hael en Panhael bij de gemeinte Maasgoew.
1830 745 --
1840 785 +5,4% (+5,6%)
1849 775 -1,2% (+4,3%)
1859 782 +0,9% (+4,4%)
1869 861 +10,1% (+4,5%)
1879 906 +5,2% (+7,0%)
1889 1.004 +10,8% (+6,8%)
1899 1.107 +10,3% (+10,2%)
1909 1.451 +31,1% (+17,8%)
1920 1.822 +25,6% (+32,6%)
1930 2.053 +12,7% (+25,1%)
1947 2.592 +26,3% (+24,2%)
1956 2.830 +9,2% (+27,3%)
1960 3.004 +6,1% (+7,4%)
1971 3.980 +32,5% (+13,9%)
Greun: Gemeinte Hael en Panhael
↑ Heraldrywiki - Hael en Panhael
↑ Heraldrywiki - Heel en Panheel
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Hael_en_Panhael&oldid=408755"